b'\n_START_ARTICLE_\nKot\n_START_PARAGRAPH_\nK\xc3\xb3t (tudi ravn\xc3\xadnski k\xc3\xb3t, \xc4\x8de se \xc5\xbeeli poudariti razliko s prostorskim kotom) je del ravnine, ki ga omejujeta dva poltraka z istim izhodi\xc5\xa1\xc4\x8dem. Ta dva poltraka se imenujeta kraka kota, njuno skupno izhodi\xc5\xa1\xc4\x8de pa vrh kota. Kote se obi\xc4\x8dajno ozna\xc4\x8duje z malimi \xc4\x8drkami gr\xc5\xa1ke abecede: \xce\xb1 (alfa), \xce\xb2 (beta), \xce\xb3 (gama), \xce\xb4 (delta), \xce\xb5 (epsilon), \xcf\x86 (fi), ..._NEWLINE_Kot lahko (zlasti v povezavi s trigonometrijskimi funkcijami) pomeni tudi zasuk poltraka okoli izhodi\xc5\xa1\xc4\x8da. V tem primeru je kot lahko tudi ve\xc4\x8dji od polnega kota (ve\xc4\x8dji od 360\xc2\xb0)._NEWLINE_Kot, ki ima vrh V, kraka pa potekata skozi to\xc4\x8dki A in B se ozna\xc4\x8di  (vrh kota ozna\xc4\x8duje srednja \xc4\x8drka).'